परेश रावळ
परेश रावळ (जन्म ३० मे १९५५) हे एक भारतीय अभिनेते, विनोदी अभिनेते, चित्रपट निर्माते आणि राजकारणी आहेत. त्यांनी विनोदी भूमिकांबतोबरच चरित्र कलावंतांच्याही भूमिका समर्थपणे केल्या आहेत. संजय दत्तच्या जीवनावर आधारित ‘संजू’ चित्रपटात सुनील दत्त यांची भूमिका त्यांनी साकारली होती. पंतप्रधान नरेंद्र मोदींवर निर्माण होणाऱ्या चित्रपटात रावल हे मोदींचे पात्र साकारणार आहेत.

रावल हे सन २०१४ पासूनचे गुजरातमधील भाजपचे खासदार असून पंतप्रधान मोदींचे ते विश्वासू सहकारी मानले जातात. इ.स. २०१४ मध्ये रावळ यांना पद्मश्री पुरस्कार प्रदान करण्यात आला. ते २४० हून अधिक चित्रपटांमध्ये दिसला आहेत आणि त्याना विविध पुरस्कार मिळाले आहेत. १९९४ मध्ये, 'वो चोकरी' आणि 'सर' या चित्रपटातील अभिनयासाठी त्यांना सर्वोत्कृष्ट सहाय्यक अभिनेत्याचा राष्ट्रीय चित्रपट पुरस्कार मिळाला. नंतरच्यासाठी, त्याना नकारात्मक भूमिकेतील सर्वोत्कृष्ट कामगिरीसाठी पहिला फिल्मफेर पुरस्कार मिळाला. यानंतर केतन मेहता यांच्या सरदार चित्रपटात त्यांनी स्वातंत्र्यसैनिक वल्लभभाई पटेल यांची प्रमुख भूमिका साकारली, या भूमिकेमुळे त्यांना राष्ट्रीय आणि आंतरराष्ट्रीय स्तरावर प्रशंसा मिळाली.

वैयक्तिक जीवन 
रावल यांचा जन्म मुंबई येथे झाला. १९७९ मध्ये अभिनेत्री आणि मिस इंडिया स्पर्धेची विजेती स्वरूप संपत यांच्याशी त्यांचे लग्न झाले. परेश आणि स्वरूप यांना आदित्य आणि अनिरुद्ध ही दोन मुले आहेत. ते नरसी मोंजी कॉलेज ऑफ कॉमर्स अँड इकॉनॉमिक्स, विलेपार्ले, मुंबईचे माजी विद्यार्थी आहेत.

अभिनय सूची

संदर्भ 

हिंदी चित्रपट अभिनेते
१६ वी लोकसभा सदस्य
पद्मश्री पुरस्कारविजेते